
A Microsoft háza tájáról 
a bennfentesek már rég- 
óta várnak valami igazi 
nagy hírre, eddig még 
hiába. A DOS 6.0 ugyan- 
úgy nincs még a piacon, 
mint az NT. Ez persze azért 
nem jelenti azt, hogy két 
hónap alatt ne jönne 
össze egy hírcsokor az 
újdonságokról. 


Kezdjük a legjobb hírrel. Az 
amerikai szaklapokban koráb- 
ban csak sóhajtozva nézett árak 
végre begyűrűztek mihozzánk is. 
December 15-től a Microsoft az 
amerikai árakon kínálja Magyar- 
országon is szoftvereit, ez bizo- 
nyos esetekben akár 20 százalé- 
kos csökkenést is jelenthet. Ugy 
vélik, hogy az alacsonyabb 
árból adódó bevételkiesést bő- 
venkompenzálni fogja a többlet 
forgalomból keletkező profit. 

Nemcsak Magyarország ka- 
pott jelentős szerepet a Microsoft 
kelet-európai terveiben. A Win- 
dows 3.1 cseh bétaverzióját a 
Microsoft Csehszlovákia hiva- 
talos megnyitója alkalmából 

vezetekben is az emberek dön- 
tően mindig ugyanazzal a né- 
hány kollégával dolgoznak 
együtt, tehát komolyigény van a 
kis munkacsoportokon belüli 
kommunikációt megkönnyítő 
szoftverre. 

A Windows for Workgroups 
(Wwrw) a hálózati és a munka- 
csoport funkciókat közvetlenül a 
3.1-es operációs rendszerbe 
integrálja. Leegyszerűsödnek az 
olyan mindennapi feladatok, 
mint az elektronikus levelezés 
(e:mail), az időpontegyeztetés, 
az állományokon és perifériákon 
való osztozkodás, vagy a közö- 
sen végzendő projektek részfel- 
adatainak összehangolása. A 
WfW saját hálózati szolgáltatá- 
sokkal is rendelkezik, de na- 
gyobb hálózatokon kliensként is 
működhet. 

Több, mint száz cégnél fej- 
lesztenek a WfW új szolgálta- 
tásait kihasználó hardver és 
szoftver termékeket és a már 
meglévő Windows és MS-DOS 
programok közül is több ezer 

rendezett fogadáson próbálhat- 
ták ki a résztvevők Prágában. A 
Microsoft s.r.o. a szoftvercég 
huszonkettedik leányvállalata, 
de a politika alighanem változ- 
tatni fog státuszán. A prágai 
központ és az, hogy az 1993-ra 
bejelentett négy lokalizált prog- 
ram (Windows, Works for Win- 
dows, Word for Windows és az 
Excel) mind cseh nyelvű, azt va- 
lószínűsíti, hogy Szlovákiának újra 
be kell neveznie a saját nyelvi 
verziókért folytatott versenybe. 


Csoportmunka 


Megjelent a hálózati operá- 
ciós rendszer nélküli hálózati 
szoftver! Első hallásra fából 
vaskarikának tűnik a hír, pedig a 
Windows for Workgroups ezt 
nyújtja a vásárlóknak. A progra- 
mot abból a gyakorlati tapaszta- 
latból kiindulva fejlesztették ki, 
hogy még a legnagyobb szer- 

teljesen kompatibilis az újdon- 
sággal. 


Tokkal-vonóval 


A program Smart Setup-ja 
még a kezdők számára is ért- 
hetővé és főleg elvégezhetővé 
teszi a telepítést és konfigurálást. 
A WfW többféle kiszerelésben 
kerül piacra, ezen belül a Win- 
dows for Workgroups Starter Kit 
mindenttartalmaz (a kártyát és a 
kábeleket is!), ami két gépnek a 
Windows alapú hálózatba köté- 
séhez kell. Ha nő a hálózat, akkor 
a User Kit segítségével újabb 
felhasználót lehet bekapcsolni, 
ez is tartalmazza a szükséges 
hardvert. A már létező hálóza- 
tokra a Software-only csoma- 
gokból lehet feltenni a prog- 
ramot. A csomagok között meg- 
találhatók a Windows-zal rendel- 
kezőknek összeállított upgrade 
változatok is. 


Már most mintegy 40 gyártó 
(pl. a Compaa, a HP, vagy a 
Zenith) telepíti a gyárakból ki- 
kerülő gépekre, így a jövőben a 
PC-k közöttis megjelennek majd 
az Apple-höz hasonlóan kicso- 
magolás után azonnal hálózati 
működésre kész szériagépek. Az 
osztott állományokat és közös 


Microsoft programokban már 
bevált grafikonszerkesztő modu- 
lok is megtalálhatók. 

A grafikus minta szerinti lekér- 
dezéssel (GEBE) egyszerűvé 
válik az adatok kinyerése, bár 
természetesen használhatjuk 
közvetlenül az SAL utasításokat 
is. A lekérdezéseknél tíz szintig 
tudja az adatokat gyűjteni, vagy 
csoportosítani. A vizuális adatlap 
összeállító eszközök segítsé- 
gével egyszerűen tudunk saját 

nyomtatót használó összeállí- 
tásnak minimum MS-DOS 3.3-ra, 
386SX processzorra és 3 MB 
RAM-ra van szüksége, de az 
ajánlott felállásban az 5.0 verzió 
és 4 MB RAM szerepel és 9.5 
megabáljttól 14,5 megabájtig 
terjedő szabad lemezfelület. 


Hozzáférhető 


A Microsoft úgy áll az adat- 
báziskezelőkhöz, hogy más is 
hozzáférjen. Mármint az Access 
(Hozzáférés) nevű új relációs 
adatbáziskezelő programhoz, 
amelyik ebben a műfajban a 
Windows-os fehér hollók közé 
tartozik. Ahogy az egy világ- 
polgárhoz illik, képes szóbaállni 
a korábban kiizzadt adatál- 
lományainkkal. Legyenek azok 
dBASE III PLUS, dBASE IV, Paradox 
vagy Btrieve formátumúak, köz- 
vetlenül írja és olvassa őket, sőt 
képes különböző formátumban 
készült állományokat is össze- 
kapcsolni. A ma már "házinyúl" 
FoxPro-ban, Excelben, vagy Lo- 
tus 1-2-3-ban megírt állomá- 
nyokat is tudja kezelni, 

A Cue Card-nak nevezett új 
képernyős Help (vagy nevezzük 
most már Súgónak?) nemcsak 
leírja, hogy mit kell csinálni, 
hanem pontról pontra végig- 
vezet az egyes lépéseken. Nem 
kell többé a más logikája szerint 
kitalált Tutorialból megpróbálni 
megérteni a lépések egymás- 
utánját. A Toolbar a feladatnak 
megfelelően változik és a más 

igényeink szerinti kérdőíveket 
készíteni, a bevihető adatok 
között pedig egyaránt lehetnek 
kötött és kötetlen hosszúságúak, 
de kép, vagy szöveg is (pl. egy 
fényképarchívumban a kép és a 
fotós neve, címe, adatai). 

AzAccess rugalmasan telepít- 
hető. Egyaránt működik önálló 
adatbázisként, hálózati szerve- 
ren, vagy front-end kliensként 
közvetlen kapcsolattal egy 
Microsoft SAL Server-rel rendel- 
kező adatbázis szerverhez. Hard- 
ver igénye 4 MB RAM, 3865X 
proceszszor, minimum 8, de 
inkább 14 MB merevlemez és 
persze Windows 3.0. 


Tűzijáték 


Ennyi komoly újdonság után 
így farsang táján egy kis szóra- 
kozás., Már régen terjengenek 
hírek, hogy az egyre nagyobbra 
növő programok nemcsak a 
bővülő szolgáltatások miatt fal- 
ják a merevlemezt. Nos, a Win- 
Word 2.0 tulajdonosok most 
meg is győződhetnek erről. A 
Tools/Macro menüben egy Spiff 
nevű makrót készítünk, az Edit 
gombbal belelépünk és az első 
és utolsó sort (Sub Main és End 
Sub) töröljük, A makrót bezárjuk 
(File/Close - Yes), majd a Help/ 
About menüpontban rákattin- 
tunk a Winword logóra. Jó mun- 
kánk jutalmául a WinWord fej- 
lesztői mutatkoznak be egy kis 
tűzijáték kíséretében. 

A AMS 1992. utolsó negyed- 
évében több új színes és fekete- 
fehér nyomtatóval jelent meg a 
piacon. Megszűntek a Color- 
Seript 100 Modell 10, a Modell 
30i és a Modell 30si termékek, 
helyettük a ColorScript 210-es 
és 230-as nyomtatók léptek be 
a sorba. 

Ezek a színes nyomtatók az 
előzőektől a következőkben tér- 
nek el: ismerik a PostScript Level 
1 mellett a Level 2-tis, alapkiépí- 
tésben több memóriájuk van, 
gyorsabb, 25 MHz-es RISC pro- 
cesszorral rendelkeznek, Ether- 
net és Token Ring interfész- 
lehetőséggel bírnak, egyszerre 
több interfészen keresztül is ké- 
pesek adatokat fogadni, 

A HP-GL nyelvet letöltés nélkül 
ismerik, automatikusan kap- 
csolnak az emulációk között, 35 
helyett 65 Type 1 fonttal szállítják 
őket és emellett az áruk alacso- 
nyabb, mint a régebbi típu- 
sokénak, Az A4-es ColorSeript 
210 ára 693.000 forint, az A3- 
as ColorSeript 230 pedig 
1.156.000 forintba kerül. 

A fekete-fehérek közül a PS 
860 alegsikeresebb modell: A3- 
as formátumú, 8 lap/perc se- 
bességű Canon BX mechaniká- 
val rendelkezik, felbontása 600 
pont/inch. Ára 570.000 forint. 

A PS 1725 nagyobb munka- 
csoportok (20-30 felhasználó) ki- 
szolgálására képes A4-es, 17 
lap/perc sebességű 600 pont/ 
inch felbontású nyomtató, ára 
693.000 forint. 

A PS 3200 a AMS PostScript 
nyomtatócsaládjának legna- 
gyobb teljesítményű tagja. A3- 
as formátumú, 32 lap/perc se- 
bességű, 300 pont/inch felbon- 
tású nyomtató. Teljesítménye 
alapján akár 60 vagy annál 
több felhasználó kiszolgálására 
is képes. Ára: 2.389.000 forint. 

A Kedves O/vaosó, 


míre e sorok a szeme elé kerülnek, remélhetőleg már kevésbé fog fázni, mint mi 
most, amikor papírra vetjük őket. Január eleje van és olyan kutya hideg, hogy már-már 
a profilváltáson kezdtünk töprengeni. Compag számítógépek helyett talán olyan 
könnyen kezelhető, világszínvonalú csízmákat és kabátokat kellene eladásra kínálnunk, 
amelyeken kis beépített termosztáttal lehetne beállítani a kívánt hőmérsékletet és 
páratartalmat, viselőiket pedig üde tavaszi illatok lengenék körül. 

Kedvező ár, egy év garancia, szemet gyönyörködtető kivitel - s a siker aligha 
kétséges, Ám mi mégiscsak megmaradunk a jó öreg Compagnál, Banyannál, Atlantis- 
nál és hasonszőrű társaiknál, már csak azért is, mert nem lenne szép dolog cserben 
hagyni a régi barátokat, akik olyan szép üzleti sikerekhez segítettek bennünket az elmúlt 
esztendőben. 

Így hát profilváltási kedvünket a Montana News oldalaira korlátozzuk, s amint ezt a 
Kedves Olvasó is remélhetőleg hamarosan [és örömmel) tapasztalhatja maja, a kifeje- 
Zetten szakmai jellegű cikkek mellett többet szeretnénk írni a cégről, az üzleti élet hírelről 
általában is. Színesedik tehát a lap, amint bővül az eladásra kínált termékek skálája is - 
most éppen a Scala névre hallgató új ügyviteli szoftverrel, melyet ezúton is tisztelettel 
ajánlunk régi és új üzletfeleink figyelmébe, 

Igaz ez nemcsak új szatellites hirdetésünkre, mellyel soha nem hallott helyeket kívánunk bekötni az 
ország távközlési vérkeringésébe, hanem a Magyarországon rendezett számítástechnikai konfe- 
renciákra, szimpóziumokra is. 

Szívesen emlékszünk Esther Dyson ittjártára - 1990 East West High Tech Forum - s úgy gondoljuk, most 
is elérkezett az ideje, hogy szakmai tapasztalatcserét, vitát rendezzünk világpiacról, szűkebb 
térségünk információtechnológiai változásairól. 

A magyar felhasználók többsége már régen túl van azon, hogy az Escape billentyűt keresse a 
tasztatúrán, és hogy minden egyes beszerzéshez külhoni segítséget vegyen igénybe. A szükséges 
információk is ugyanúgy elérhetők idehaza, mint bárhol a világon. Hogy annak rendszerezéséhez és 
alkalmazásához még egy kis tapasztalatszerzésre is szükség van, az csak természetes, hiszen nem 
tudunk mindent, ami ezen a területen 10 év alatt történt a világban, röpke 2-3 év alatt behozni. Igaz, 
így sikerült olyan zsákutcákat is elkerülnünk, melyek Nyugaton milliókat húztak ki egyes felhasználók 
zsebéből. 

Szóval , mi úgy véltük, van mit mondania egymásnak Keletnek és Nyugatnak, PC-snek és Minisnek, 
Unixosnak és ellenunixosnak, operációs rendszerekről, groupware-ről, oktatásról, alkalmazásról, right- 
sizingról és sok egyébről, ami belefér az Enterprise Computing témakörbe. S mivel hisszük, hogy ezért 
eddig a legtöbbet Magyarországon az IDG és Esther Dyson tett, meggyőztük őket, itt az ideje, hogy 
szervezzünk egy európai, felhasználóknak - vájtfülűeknek és amatőröknek egyaránt - szóló 
összejövetelt. Konferenciánkra, mely a keresztségben a WANIty nevet kapta, május utolsó napjaiban 
kerül sor az IDG védnöksége alatt. 

Akinek felkeltette érdeklődését e pár sor, fordítson a hátoldalra. Az ott található válaszlapon jelezze, 
ha szeretne részt venni, segíteni, tanácsot adni, további információt kapni e várakozásaink szerint 
sokak érdeklődését felkeltő s nagy szakmai visszhangra számító, sajátos Montana vállalkozásról. 


Kövér Hedvig 


MONTANA 3 NEWS BENNETT] 


Hazánk üzleti életében 
is egyre nagyobb szere- 
pet kapnak a különböző 
prezentációs szoftverek, 
amelyek segíthetnek ab- 
ban, hogy a szolgáltatást, 
terméket el tudjuk adni, 
hogy a továbbképzések 
és értekezletek élénkeb- 
bé, könnyebben érthetővé 
váljanak. Cikkünkben két 
elterjedt és egy kevésbé 
ismert prezentációs grafi- 
kai program erős és gyen- 
ge pontjait mutatjuk be. 


POWERPOINT 3.0 
MICROSOFT 


A Montana berkeiben az idők 
folyamán - mint annyi más 
felhasználónál is - a Microsoft 
szoftverei szinte házi szapovánnyá 
váltak, ezérttermészetesnektűnt, 
hogy ha prezentációs szoftverre 
van szükségem, akkor a Power- 
Point az egyedül üdvözítő vá- 
lasztás. Ezért aztán jónéhány 
kilométert hajtottam bele az 
egerembe, hogy kellőképpen 
összebarátkozzam vele. 

A PowerPoint egyik nagy elő- 
nye, hogy kitűnően működik 
együtt a Microsoft többi, a 
magyar piacon népszerű szoft- 
verével, és már csak e miatt is 
méltán lesz sikeres a felhasználók 
körében. 

Bár a prezentációk kialakítását 
és megjelenítését támogató 
funkciók hihetetlen mennyisége 
miatt ezt a programot nem a 
kezdő felhasználóknak készí- 
tették, a prezentációkészítés 
folyamatának egyszerűsítését 
mégis számos eszköz segíti. 
Ennek ellenére a PowerPoint 
mégsem az a fajta program, 
amelynek dokumentációja s0- 
káig porosodhat érintetlenül a 
polcon. A prezentáció előadó- 
jának munkáját segíti, hogy 
lehetőség van a slide-ok mellé 
megjegyzések írására is, melyek 
a slide-ok kicsinyített képével 
együtt ki is nyomtathatók. A 
"drag and drop" funkció egya- 
ránt használható a slide-okon 
belüli egységek mozgatására és 
áthelyezésére és az egyes slide- 
ok megjelenítési sorrendjének 
megváltoztatására is. A Power- 
Point erősségei a képernyőn futó 
látványos, szemgyönyörködtető 
prezentációk készítésekor mu- 
tatkoznak meg igazán. Bár a 
rendelkezésre álló funkciók nem 
érik el a Persuasion eszközeinek 
gazdagságát, mégis sokféle 
lehetőség kínálkozik az egyes 
bekezdések képernyőre történő 
beúsztatására ill. eltávolítására. 

Szeretné magát 
megmutatni? 


Ha az egyes slide-ok kívülről 
importált színes grafikákat is 
tartalmaznak, akkor a Power- 
Point minden egyes slide-hoz 
automatikusan optimalizálja a 
színpalettát., 

Jelenleg a PowerPoint az 
egyetlen prezentációs szoftver- 
csomag a piacon, amely teljes 
mértékben támogatja a True- 
Type fontok alkalmazását, így 
biztosítva, hogy a prezentációk 
a megjelenítő eszköztől függet- 
lenül azonosan jelenhessenek 
meg minden médián. Végül, 
hogy még jobban kiemelhessük 
a bemutató legfontosabb rész- 
leteit, előadás közben az egér 
segítségével rajzolhatunk is a 
megjelenített ábrára úgy, mint 
ahogyan azt egy fólián filctoll 
segítségével tehetnénk. 

Mindez jóval több, mint amire 
a legtöbb hasonló program 
képes. Valójában - leszámítva 
azt, hogy nincs a kezdő felhasz- 
nálók életét megkönnyítő, kép- 
ernyőn megjeleníthető Help - a 
Windows környezetben a Power- 
Point az egyik legjobb prezentá- 
ciós program. Ennek ellenére 
azonban ezt a szoftvercsoma- 
got csak olyan felhasználóknak 
ajánlom, akik már rendelkeznek 
prezentáció készítési gyakorlat- 
tal, vagy kellő elszántságot 
éreznek magukban annak meg- 
szerzésére. Minden esetre, aki 
PowerPointot kíván használni, az 
ne feledkezzen el arról, hogy a 
gépére installált Windows lega- 
lább a 3.1-es változat legyen. 

4 OLE szerver és kliens, 
True Type fontok támo- 
gatása, animációs ké- 
pességek, prezentáció 
közben az egérrel ráír- 
hatunk a képernyőre 

- Nincs táblázatszerkesz- 
tési és szervezeti séma 
rajzolási segédlet, csak 
a 3.1-es Windowsal mű- 
ködik. 


PERSUASION 2.1 
ALDUS 


A Persuasion utolsó verziója a 
prezentációs programok élvo- 
nalába tartozik. Logikus, áttekint- 
hető felépítésű profi eszköz, 
mellyel - némi gyakorlat meg- 
szerzése után - a legkényesebb 
igényű prezentációk is könnyen 
elkészíthetőek. 


A prezentáció készítés folya- 
mata az outline üzemmódban 
kezdődik, ahol kényelmesen 
bevihetőek mind a fejlécek, 
mind az egyéb szövegek. Ezek 
után választhatunk a mellékelt 
számtalan minta stíluslap alkal- 
mazása ill. átalakítása, vagy 
saját megjelenítési stílus kialaki- 
tása között. A mintalapok mind- 
egyike többféle formátumot is 
tartalmaz a szövegek és grafikák 


kombinált diányi méretű meg- 
jelenítése. 

A program dokumentációja a 
legkényesebb igényeket is kielé- 
gíti. A külön kötetben mellékelt 
referencia kézikönyv a program 
összes mintaállományának szí- 
nes kópiája mellett részletes 
segítséget tartalmaz mindenki 
számára arról, hogy hogyan 
készítsünk látványos prezentá- 
ciókat a beépített grafikus eszkö- 
zök felhasználásával. 

Mindez azonban sajnos sem a 
kezdő felhasználókat, sem azo- 
kat, akik nem szívesen mélyed- 
nek el a mellékelt mintegy két 
kilogrammnyi dokumentáció 
tanulmányozásában nem kár- 
pótolja a helyzetérzékeny HELP 


Szabó József (USA) karikatúrája "A gép is ember" című kötetből 


elhelyezésére. Ha valamely min- 
talap szöveg és grafikaelhelye- 
zése megfelel az elképzelé- 
sünknek, de az alkalmazott 
színeket nem tartjuk megfele- 
lőnek, akkor azokat könnyedén 
bármikor megváltoztathatjuk, A 
program utolérhetetlen előnyei 
akkor domborodnak ki igazán, 
ha monitoron, vagy kivetítő 
képernyőn akarunk igazán ele- 
ven mozgalmas, bemutatót 
készíteni. Minden egyes slide 
több egymásrahelyezett réteg- 
ből állhat, és a rétegek megjele- 
nítésének módja külön szabá- 
lIyozható, így nemcsak az 
általánosan használt szövegát- 
tűnéseket alkalmazhatjuk, ha- 
nem az egyes rétegek megjele- 
nítési módjának változtatásával 
lehetőségünk van a grafikák, 
fejlécek és egyéb speciális 
részletek látványos mozgatá- 
sára is, 

Egyedülálló módon lehetősé- 
günk van arra is, hogy egy 
oszlopdiagram különböző ösz- 
szetartozó részeit különböző 
rétegekre helyezzük, és így Pl. 
egy cég különböző területeire 
vonatkozó oszlopokat egymás- 
tól függetlenül jeleníthessük 
meg ill. tüntethessük el. A kész 
ábrák megfelelő sorbarende- 
zését nagyban megkönnyíti a 
képek drag and drop funkcióval 


hiánya miatt. Ezt a hiányosságoi 
leszámítva azonban a PERSUA- 
SION az egyik legerősebb pro- 
fesszionális prezentációs prog- 
ram jelenleg a piacon. 


MÉRLEG: 


4 Erős szervezeti struktúra 
rajzolási funkció, jól 
dokumentált mintapre- 
zentációk, jól össze- 
hangolt grafikai, szín és 
megjelenítési funkciók. 

- Nincs helyzetérzékeny 
HELP, kevés a segítség a 
kezdő felhasználóknak. 


CHARISMA 2.1 
MICROGRAFX 


Sajnos, ezt a programot csak 
lapzárta előtt egy héttel sikerült 
megkaparintanom, így nem volt 
alkalmam arra, hogy igazán 
mély benyomásokat szerezzek 
róla. Ami a program - kissé lassú 
- betöltődése után az első pilla- 
natban szembetűnő, az az, 
hogy a képernyő bármely pont- 
ján azonnal nekifoghatunk a 
rajzolásnak. Ez leginkább annak 
köszönhető, hogy a Charisma 
sokkal inkább rajzoló, mint pre- 
zentációs program, 


A Charisma-ból kimaradtak - 
a legtöbb prezentációs prog- 
ramban megtalálható - szerve- 
zeti séma rajzolását megköny- 
nyítő, a vázlatkészítő, a master 
slide rajzoló, és a slide rendező 
funkciók. Ez is hozzájárul ahhoz, 
hogy ezt a programot összessé- 
gében nem illethetjük sem a 
legkönnyebben megtanulható, 
sem a legjobban használható 
program jelzővel. Kiemelkedő 
rajzehetőségei miatt főként 
azoknak ajánlható, akik vala- 
mely grafikus rajzolóprogram jó 
ismerőjeként kívánnak kirucca- 
nást tenni a prezentációs szoft- 
és külső megjelenésében is 
rendkívüli hasonlóság miatt ez az 
előny különösen a MICROGRAFX 
egyéb programjait ismerők szá- 
mára jelentős. 

Az egyéb funkciók közül kie- 
melkednek a rendkívül kifinomult 
diagramrajzolási lehetőségek, 
melyek a programhoz tartozó - 
nem a legsikeresebb kivitelű - 
dokumentációnak köszönhe- 
tően nehezen felderíthetőek. 

A kitűnő diagramrajzolási 
funkciók és a Windows 3.1 DDE 
és OLE funkcióinak támogatása 
miatt a Charisma ideális eszköz 
arra, hogy diagramokat és grafi- 
kákat készíthessünk elő vele 
valamely, a prezentációt támo- 
gató tulajdonságaiban erősebb 
program számára, Ehhez azon- 
ban ez a program egy kissé 
drága, így használatát csak a 
korábban már említett a grafikus 
rajzolóprogramokat kitűnően 
smerő és csak egyszerűbb pre- 
zentációk készítését tervezők 
számára ajánlhatom. 


MÉRLEG: 

4 Kitűnő rajz és grafikai 
lehetőségek. 

- Gyenge szervezeti sé- 
ma rajzolási funkció, 
Runtime képernyő show 
készítési lehetőség hi- 
ánya. 


Melyiket válasszam? 


A tesztelt prezentációs progra- 
mok egyike sem támogatja 
igazán a kezdő felhasználók 
munkáját. Ugy tűnik, hogy ezek- 
néla programoknál - mint ahogy 
az. több, az utóbbi időben 
megjelent profi Windows prog- 
ramnál is megfigyelhető - vége 
annak az időnek, amikor a 
dokumentáció tanulmányozása 
nélkül, egyszerű próbálkozásos 
alapon felderíthetők és kihasz- 
nálhatók voltak a programok 
által kínált lehetőségek. A leg- 
többször több kilót nyomó doku- 
mentáció másolása lényege- 
sen nehezebb és alkalmasint 


drágább, mint az eredeti prog- 
ram megvásárlása, talán a 
gyártók így kívánják megoldani 
programjaik másolásvédelmét. 

Mindenesetre a prezentációs 
szoftver kiválasztásánál nem árt 
kellő gondossággal eljárni. Mi- 
után a gyártók gondosan ügyel- 
nek arra, hogy teljesen egyedi 
fájlformátumot használjanak, az 
egyes programok közötti adat- 
cseréről sajnos eleve le kell 
mondanunk, Így ha letettük a 
voksot valamely program mel- 
lett, akkor a továbbiakban már 
csak az ugyanezt a programot 
használókkal tudunk állományo- 
kat cserélni, 

Amennyiben rendszeresen 
kapunk floppyn prezentációs 
anyagokat, vagy egy vendég 
előadó kíván nálunk bemutatót 
tartani, akkor nem árt, ha előre 
egyeztetjük, hogy Ő milyen 
programot használ, Szerencsére 
a legtöbb programhoz mellé- 
kelnek önálló futtató modult, 
amellyel, ha módosítani nem is, 
de lejátszani le tudjuk az elkészült 
prezentációkat. A mellékelt táb- 
lázatból mindenki eldöntheti, 
melyik program felel meg legin- 
kább elvárásainak. A felsorol- 
takon kívül valamennyi program 
képes a leggyakoribb grafikonti- 
pusok (3D, kimetszett torta, osz- 
lop stb.) készítésére, az objektu- 
mokat tükrözhetjük, elforgathat- 
Juk, egymáshoz igazíthatjuk. 

Összességében - hosszabb 
ideig tartó kísérletezés eredmé- 
nyeként - az igényeimnek leg- 
jobban megfelelőnek az Aldus 
Persuasionjét találtam. A Persu- 
asiontól kezelhetőségben és a 
funkciók gazdagságában csak 
egy hajszállal marad el a Micro- 
soft PowerPoint, így a Microsoft 
programok lelkes hívőinek a 
prezentációs programok között 
sem kell hűtlennek lenniök ked- 
venc gyártójukhoz. Számomra - 
valószínűleg ebben része volt a 
rendelkezésre álló idő szűkös- 
ségénekis - a Micrografx Charis- 
mavolt a legkevésbé megfelelő 
megoldás. Ennek ellenére a 
Designert használó grafikusok 
bizonyára otthonosan fognak 
mozogni a számukra ismerős 
menük és ikonok között. Azok, 
akik prezentációikhoz szívesen 
használnák fel a Designer rendkí- 
vül nagy grafikus ábragyűjtemé- 
nyét, illetve akik szívesen készíte- 
nek maguk is szellemes rajzokat, 
örömüket fogják lelni a Charis- 
ma-ban, még akkoris, ha ezért a 
lehetőségért le kell mondaniuk 
jónéhány, a megjelenítés hatá- 
sosságát növelő lehetőségről. 
Mindezek persze amúgy is csak 
fölösleges cicomát jelentené- 
nek azok számára, akik előadá- 
saikat ma még csak fóliák kive- 
títésével teszik élvezhetőbbé. 


Tóth Ottó 


SZOFTVER 


Aldus 
Persuasion 


Microsoft 
PowerPoint 


Micrografx 
Charisma 


55.300 43.100 


Listaár (Ft) 


Minimális RAM igény 


Mester slide 


Automatikusan 
felkínált. mintaforma 


Ed] 


 vzuáis side rendező slide rendező 


Keresés és csere a 
szövegben 
Átalakítható . minta- 


formátumok (db) 


Lotus 1-2-3 adat 
import 


Táblázat készítés HEZ 


Szervezeti struktúra 


Logaritmikus 
regressziós skála 


Ívrajzolás ki 
pont közé 


Kek F 6 
Arnyékolt . objeltumok kk k 


1 Csak import 
2 Csak export 
3 Csak oszlop és vonal kombinációban 

4 Csak a mellékelt mintaállomány, ill clipart ábra átalakításából 
5 

6 


Csak logaritmikus 
Csak grafikák 

HÁLÓZATOK 


Hogyan irányítsuk hálózatunkat ? 


A helyi hálózatoknál amennyi- 
ben csak VINES szervereket hasz- 
nálunk (ill. a VINES for SCO, ill. a 
Banyan Enterprise Network Serv- 
ices - továbbiakban ENS - for 
NetWare termékek bármelyikét, 
vagy ezek bármilyen kombináci- 
óját) várhatóan nem lesz szüksé- 
günk SNMP Manager állomásra, 
mert a VINES saját hálózati 
menedzsment opcióival felü- 
gyelni és vezérelni tudjuk a 
hálózatunkat. Ebben az esetben 
a VINES szervereket használjuk 
routerként, amelyek kiválóan 
tudják a saját VINES IP ill. eset- 
leges TCP/IP protokolok irányi- 
tását ellátni, 


Tervezz előre! 


Ha azonban a helyi hálóza- 
tunkban más "idegen" hálózati 
elemek is vannak, mint hubok, 
routerek, bridge-ek - ilyenek pl. a 
3COM NetBuilder, LinkBuilder 
ECS, LinkBuilder FMS, LinkBuilder 
3GH termékcsaládjai, vagy ha- 
sonló termékek a Cabletron, a 
Cisco, a Retix cégektől, akkor 
ezeknek a felügyeletét és vezér- 
lését (már amelyiknek egyál- 
talán lehetséges) nem tudjuk 
csak a VINES saját hálózati me- 
nedzsment moduljaival elvé- 
gezni. Ezért egy olyan hálózati 
menedzsment eszközcsaládot 
(protokolt, agenteket és Manag- 
er munkaállomást/szoftvert) kell 
találnunk, amelyet az összes 
használt eszköz támogoat. 

Távolsági hálózatok esetén 
még fontosabb lesz, hogy mi- 
ként tudjuk a távoli helyeken lévő 
hálózatainkat és eszközeinket 
felügyelni. 

Már hálózatunk első eleme- 
inek a telepítésénél meg kell 
terveznünk, milyen eszközökből 
akarunk építkezni, hogy a későb- 
bi növekedés ne okozzon a 
felügyelet és menedzsment 
funkciójánál kompatibilitási 
problémákat. Ez bonyolult fel- 
adat és ezért mindenképpen 
szakcéggel érdemes a tervezést 
elvégeztetni. Ez a későbbiekben 
busásan megtérül. 


Adatok érkeznek 


Hálózatok felügyelete és ve- 
zérlése (menedzsment) alatt azt 
a tevékenységet értjük, ahol a 
hálózat pillanatnyi (real-time) 
jellemzőit, vagy egy adott idő- 
szak (historical) gyűjtött adatait 
vizsgáljuk és különféle kritéri- 
umok alapján analizáljuk, 

A pillanatnyi adatok az agent- 
ektől érkeznek, míg a történeti 
adatok egy, az agentek által 
szolgáltatott adatokból fel- 

A hálózatok karbantartása elkerülhetetlen ha a 
felhasználó nemcsak helyi hálózatot (LAN) használ, 
hanem távolsági hálózatot (WAN) és egy központi 
helyről akarja felügyelni és vezérelni a hálózatát, 
valamint akkor is, ha ugyan csak helyi hálózatot 
használ, azonban a szerverek és/vagy munkaállo- 
mások nagy száma miatt a hagyományos (magyarul 
semmilyen) hálózati felügyelet már kevés. 


Ha a hálózat már nemcsak szervereket és munka- 
állomásokat tartalmaz, hanem hubokat, routereket, 
bridge-eket stb., vagy nem homogén hálózatról van 
szó, hanem több különféle hardver és szoftver platform 
heterogén együtteséről, ismét csak nélkülözhetetlenné 
válik a hálózatmenedzsment. 


épített adatbázisból. Azt, hogy 
milyen mennyiségű (mélységű) 
adatot kapunk egy-egy agent- 
től, ill, hogy ezen adatok alapján 
milyen beavatkozási lehető- 
ségünk van (a Menedzsment 
munkaállomásról) az agentek és 
a Manager munkaállomás 
milyensége dönti el. 


Az SNMP 


Természetesen a felügyelni 
kívánt agenteknek ugyanazt a 
"nyelvet" kell beszélniük - ugyan- 
azt a menedzsment protokotlt kell 
használniuk - különben a Mana- 
ger munkaállomás és a rajta futó 
menedzsmentszoftvernem tudja 
a beérkező adatokat értelmezni 
és feldolgozni. Ezért magától 
értetődően szabványosították a 
hálózati felügyelet protokoljait . 

Többféle hálózati pro- 
tokol szabvány létezik. Az 
egyik ilyen a Nemzetközi 
Szabványügyi Szervezet, 
az ISO IEC 9596-1 számú 
Open System Intercon- 
nection (OSI) Common 
Management Informa- 
tion Protocol (CMIP). A 
másik és ez talán a legel- 
terjedtebb, de bizonyo- 
san a leggyorsabban tért 
hódító menedzsment 


protokol az Internet Engi- krszzag] we 
neering Task Force (IETF) Z ia I gé 
által specifikált Simple 

Network Management E 8 
Protocol (SNMP). 


Az SNMP definíció kü- 


lönféle szinteken defini- (6 
álja azokat az informá- 


ciókat, amelyeket egy- 
egy adott hálózati eszközről 
gyűteni lehet (ill. az agent gyűjt). 
Ez az ún. Management Informa- 
tion Base (MIB), amelynek a két 
legfőbb csoportja a MBB ! (Inter- 
netRFC 1156) és a MIB II (Internet 
RFC 1213). AMIBI kb. 100, míg 
a MIB II kb. 150 hálózati jellemző 
adatcsoportját definiálja. 

Az SNMP menedzsment leg- 
inkább a ma oly divatos és 


terjedő kliens/szerver alkalmazá- 
sokhoz hasonlítható. Két nagy 
részből áll egy SNMP alapú 
rendszer, az Agentből és a Man- 
ager-ből. Az SNMP Agent figyeli a 
kívánt hálózati egységet (Pl. 
szerver, hálózati interfész kártya, 
hub, router, bridge, stb.) és gyűjti 
a működés közbeni statisztikai 
adatokat és ezeket a Manager 
rendelkezésére bocsátja. A 
Manager szoftver feladata ezen 
adatok integrálása, elemzése 
és különféle formában való 
megjelenítése. 


Biztonsági rendszer 


A hálózati menedzsmenttel 
természetesen magasfokú biz- 
tonsági rendszerre van szükség, 
hogy elkerülhessük a véletlen, 
vagy jogtalan információszer- 


zést a hálózat állapotáról, ill. arni 
még súlyosabb lehet, a jogtalan 
beavatkozást a hálózat műkö- 
désébe. Bizonyára Ön sem örül- 
ne, ha valaki jogtalanul újrain- 
dítaná (bootolná) az egyik, vagy 
másik szerverét. 

Az SNMP jelenleg jelszószerű 
biztonsági szolgáltatást nyújt a 
rendszer használata során. Ezek 
a jelszavak ASCII karakterso- 


rozatok, amelyeket "csoportne- 
veknek" (community names) 
neveznek. 

Az SNMP Managerek és 
Agentek a hálózati egységek 
állapotáról cserélnek adatokat 
egymással. Ezen információk 
listájának és a listaelemek spe- 
cifikációjának az összességét 
nevezzük MIB-nek (Manage- 
mentiInformation Base). Az SNMP 
kétféle MIB lehetőséget ad, az 
általános célút és a sajátot . Az 
általános célú MIB-eket az Inter- 
net fejlesztette és olyan szabvá- 
nyos információkat tartalmaz- 
nak, amelyek minden (Ill, csak- 
nem minden) felügyelni kívánt 
hálózati egységre alkalmaz- 
hatók, A MIB I (InternetRFC 1156) 
hozzávetőlegesen 100, míg a 
MIB II (Internet RFC 1213) kb. 150 
adatelemet tartalmaz egysé- 
genként. 


A hagyományos VINES 


Általában a VINES rendszer- 
karbantartók a VINES MNET opció 
segítségével figyelhetik a rend- 
szer jellemző adatait és avat- 
kozhatnak be, ha valamilyen a 
normálistól eltérő paramétert, 
vagy paraméter együttest talál- 
nak. Ilyenkor egyrészt lehetsé- 
ges, hogy csak a rendszer konfi- 
gurációján kell változtatni, azon- 
ban bizonyos esetekben ez 
előrejelzés lehet arra is, hogy a 
rendszer további erőforrásokat 
igényel (pl. nagyobb szerverme- 
mória, további lemezek, újabb 
hálózati kártya/szegmens instal- 
lálása, stb.), vagy erőforrás 
átcsoportosítás szükséges (pl. 
egy szolgáltatást egy másik 
szerverre kell áttenni). 

A hagyományos hálózati kar- 
bantartás során is kiemelkedően 
sok információt kap az admi- 
nisztrátor és így jól figyelemmel 
tudja kísérni a rábízott hálózat 
(vagy a rábízott hálózati szerve- 
rek) teljesítményét, "viselkedését". 

A Banyan cég VINES osztott 
hálózati operációs rendszere és 
annak szolgáltatásai ebből a 
szempontból is messze megha- 
ladják a konkurencia (pl. Net- 
Ware, LAN Manager, stb.) szín- 
vonalát. A PC szerver alapú 
hálózatok körében kiemelke- 
dően jó ez a szolgáltatása. 

Használati értéke a nagy ha- 
gyományos (pl. HP OpenView, 
Sun SunNetManager stb.) rend- 
szerekével vethető össze, habár 
csak a VINES MNET opciót hasz- 
nálva annak felhasználó barát- 
sága még elmarad az igazi 
nagy hálózati menedzsment 
rendszerek mögött, hiszen nem 
grafikus felhasználói felületet ad 
a karbantartónak. 


Ilyen módon a karbantartó 
képes arra, hogy időben felfi- 
gyeljen olyan jelenségekre, ten- 
denciákra, amelyek talán az 
adott pillanatban még nem 
teszik működésképtelenné a 
hálózatot, azonban bizonyos idő 
után akár katasztrófális eredmé- 
nyük is lehetne, 

Természetesen a hálózat fi- 
gyelése, karbantartása, teljesít- 
ményének folyamatos tesztelé- 
se bonyolult és nehéz feladat. 
Sok és igen alapos hálózati 
ismeretre van szükség az ilyen 
munka során. 

Néhány szoftverfejlesztő cég 
látván a VINES kiváló me- 
nedzsment szolgáltatásait, úgy 
döntött, hogy ezeket a karban- 
tartók részére grafikus megje- 
lenítési formában szolgáltatja és 
néhány, az MNET-tel nem hozzá- 
férhető rendszerparamétert és 
statisztikát is szolgáltat, 


Külön csomagok 


Vannak természetesen job- 
ban és kevésbé jól kidolgozott 
rendszerek. Maga a Banyan is 
szolgáltat külön csomagként 
(VINES Assistant) olyan segéd- 
programokat amelyekkel a 
szerver és a menedzsment 
opció által gyűjtött adatok 
könnyebben feldolgozhatók. 
Vannak olyan rendszerek, 
amelyek DOS karaktermód- 
ban, vannak, amelyek DOS 
grafikus módban (pl. Grape- 
man) és vannak, amelyek MS 
Windows grafikus felhasználói 
felületet használva dolgoznak 
(Pl. Expose és Observer). Néhá- 
nyuk sok szerveres hálózatok 
céljaira készült (pl. Expose és 
Grapeman), míg mások kisebb, 
egyszerveres hálózat igényeit 
elégítik ki (pl. Observer). Az 
utóbbiak ára természetesen 
lényegesen alacsonyabb. 

A VINES SNMP Agent egy szer- 
ver bázisú szolgáltatás, hasonló- 
an a többi opcióhoz, A szerver- 
nek amelyre az SNMP Agentet 
installáljuk , már a TCP/IP Routing 
opcióval is rendelkeznie kell (és 
legalább a VINES 4.1-es szoftver 
verzió szükséges hozzá). Termé- 
szetesen minden szervernek, 
amelyet a menedzser szoftverrel 
látni és karbantartani kívánunk, 
rendelkeznie kell az MNET opci- 
óvalis. Az Agent a VINES for SCO 
UNIX szerverekről is képes statisz- 
tikákat adni, 

Installációja hasonló minden 
szerver bázisú szolgáltatás instal- 
lációjához - tehát az INSTALL pro- 
gram segítségével tehetjük fel a 
szoftvert a szerverre, majd annak 
leállítása és újraindítása (reboot) 
után az adminisztrátor az 
MSERVICE segédprogrammal 
konfigurálhatja a szolgáltatást és 
indíthatja azt el. A konfigurálás 


MT EEENENNI ( MONTANA 7 NEWS 


természetesen függ a karban- 
tartani kívánt környezettől, azon- 
ban általában a következők 
beállítását jelenti: 

- a menedzser szoftver konfi- 
gurációja, ahol megmona- 
juk, hogy mely egyéb szerve- 
reket kívánunk az agenten 
keresztül elérni 
integráljuk a VINES MIB-et az 
SNMP menedzser szoftver- 
hez, Ez a lépés nagymér- 
tékben függ a használni 
kívánt programtól (pl. Open- 
View, stb.). 


Kinek való a VINES SNMP 
Agent? 


A kérdés megválaszolásához 
a következő szempontokat kell 
figyelembe venni. A legfőbb 
előnye a VINES SNMP Agent 
használatának, hogy a VINES 
szerverek és egyéb (SNMP kom- 
patibilis) hálózati eszközök kar- 


HÁLÓZATOK 


tétől, az SNMP Agent lekérdezési 
gyakoriságától és a WAN topo- 
hogy több agent megvásárlása 
is szükséges. 

Tehát a durva összehasonlítás 
USD-ben számolva: 

SNMP megoldás 

UNIX munkaállomás 

15.000.- USD 
High-end SNMP menedzser 
szoftver 


15.000.- USD 

VINES SNMP Agent 
. 1.000.- USD 
Osszesen 37.000.- USD 


TRELLIS EXPOSE MEGOLDÁS 
486-os PC az Expose-hoz 


2.500.- USD 

25 szerver license (Expose) 
ji 29.900.- USD 
Osszesen 32.400.- USD 


Az Expose kiváló VINES me- 
nedzsment lehetőségeket nyújt, 
amelyeket az SNMP megoldás 


SNMP Manager 
és SNMP Management 
szoftver 
SNP (UNIX) munkaállomás 


"A" szerver 
VINES szerver SNMP 
agenttel 


"B" szerver 
VINES szerver 


"c" szerver 
VINES szerver 


"D" szerver 
VINES szerver 


Az SNMP Éuery folyamata 


bantartását egyetlen szoftverrel 
integráltan végezhetjük. Ez fon- 
tos szempont olyan hálózatok- 
nál, ahol több gyártó által szállí- 
tott heterogén eszközökből épít- 
jük fel a rendszert (pl. VINES 
szerverek t 3COM routerek -t 
CISCO routerek -- 3COM háló- 
zati kártyák 4 SMC(WD) hálózati 
kártyák stb.). Megfontolandó az 
SNMP menedzsment használata 
akkor is, ha a VINES hálózatunk 
nagyon nagy és ezért valami- 
lyen erős, robosztus menedzser 
munkaállomást (pl. Sun vagy HP, 
vagy IBM) kívánunk használni. 


Árkalkuláció 


Hasonlítsunk össze egy 25 
szervert tartalmazó nagykiter- 
jedésű VINES hálózatot a két 
módszer alkalmazásával. Eb- 
ben a példában a Trellis Expose 
és egy robosztus SNMP me- 
nedzser rendszert hasonlítunk 
össze. 

Ez azonban CSAK az árakat és 
nem a használhatóságot mérl- 
egeli. Az utóbbi nagymértékben 
függ a rendszerben egyébként 
használt hálózati eszközöktől, a 
már meglevő munkaállomások 
milyenségétől, stb. A LAN mére- 


nem mindíg képes megadni (pl. 
automatikus VINES szerver LAN/ 
WAN topológia felismerése). 
Ugyanakkor az SNMP megol- 
dásnál egyéb hálózati eszközök 
(persze csak SNMP kompatibilis 
eszközök) is kezelhetők a me- 
nedzser szoftverrel. Az SNMP 
egyidejűleg az egyik leggyor- 
sabban fejlődő hálózati me- 
nedzsment, tehát várhatóan ez 
a jövő útja. 


Forduljon szakértőhöz 


Cikkünkből remélhetőleg ki- 
tűnik, hogy nagyméretű LAN, 
vagy több LAN-t összekötő WAN 
struktúrák biztonságos üzemel- 
tetése ma nem képzelhető el 
hálózati menedzsment nélkül. 
Példaként a VINES osztott háló- 
zati operációs rendszer lehető- 
ségeit vettük figyelembe, mivel 
ennek szolgáltatásai kiemelke- 
dően jók a konkurencia termé- 
keivel szemben. A hálózatok 
egyre inkább heterogén és több 
gyártó által szállított elemekből 
épülnek fel, ami szükségessé 
teszi a szabványos építkezést. 
Ehhez szerintünk az egyik leg- 
jobb út az SNMP menedzsment 
ill. ezzel kompatibilis eszközök 


(hálózati kártyák, routerek, 
bridge-ek, hálózati operációs 
rendszerek, szoftverek, stb.) 
használata. Azt, hogy pontosan 
melyik SNMP menedzser szoft- 
vert és munkaállomást használ- 
juk, meghatározzák a felhasz- 
nálteszközök és a menedzsment 
során figyelni kívánt rendszer- 
paraméterek, ill. az eszközök 
esetleges vezérelhetősége is a 
menedzser szoftverből, 

Mivel ennek eldöntése igen 
bonyolult feladat, javasoljuk, 
hogy forduljanak szakértő cég- 
hez (mint amilyen pl. a MON- 
TANA is). Rendeljenek pontos 
felmérést és tervet, amely tar- 
talmazza a beszerzendő eszkö- 
zöket és leírja a rendszer által 
szolgáltatott funkciókat is. 

Köszönetemet fejezem ki Alan 
Smith úrnak, aki az Amerikai 
Egyesült Államok hadseregében 
(U.S. Army Corps of Engineers, 
Sacramento, CA) hálózati felü- 
gyelő. Az ő cikke (ABUI Vol. 5., 
Number 5) képezi a gerincét 
ennek az áttekintésnek. 

Az USA hadserege ill. annak 
több különböző részlege (pl. 
haditengerészet) a világ egyik 
legnagyobb VINES hálózatá- 
nak üzemeltetője, több ezer 
szerverrel és több tízezer mun- 
kaállomással. Természetesen 
a hálózathoz sok nagygép 
(IBM, DEC, stb. mainframe), 
sok mini (pl. HP, SUN. IBM, stb.) 
és sok egyéb hálózati eszköz 
(routerek, bridge-ek, stb.) is 
tartozik. Ez a hatalmas rend- 
szer olyan körülmények között 
is bizonyította megbízhatóságát 
és biztonságosságát mint ami- 
lyen az Öböl-háború volt, 

Ha Ön rendszeres olvasója 
etne lenni lapunknak, 
k, hogy írjon nekünk és 


mi minden számot díjmen- 
tesen elküldünk Önnek. 


REJTVÉNY 


Nem mindenki karizma- 
tikus egyéniség... - a mon- 
dat folytatását a vízszintes 
1., 50., 79. és a függőle- 
ges 3. sorokban rejtettük 
el. 


VÍZSZINTES 


1. A mondat megfejtendő ré- 
szénekelső fele. Zárt betűk: Z, T, G, 
NN, 18. Alanin, valin, leucin stb. 
összefoglaló neve. 19. Monte 
Christo rossz emlékű szigete. 20. 
Híres magyar pezsgőmárka. 21. 
Nemzeti szocializmus. 22. Emel- 
kedett hangvételű lírai műfaj. 24. 
Néma hét. 25. Franciatea. 26. Az 
ilyen jelzéssel ellátott tehergépko- 
csik mentesülnek a tranzit várn- 
vizsgálattól, 27. Középtájon szuf- 
la! 28. Görög lehelet. 30. Szaft. 


32. A héber biblia egyik istenne- 
ve. 34. Cső is van ilyen. 35. Két 
gyakori női becenév. 39. Orvosok 
kedvvel kutatnak utána. 40. 
Ausztria Magyarországgal hatá- 
ros tartománya. 41. Mentsétek 
meg lelkeinket! 42. .... pour Fart. 
44. ...ia (kávérmárka). 45. Erem! 
46. Kisfaludy Károly drámája. 47. 
"A" folyadék. 48. Autóközlekedési 
Tanintézet fordítva. 49. Nem vesz. 
50. A kitalálandó mondat utolsó 
része. 54. Igazgató. 55. Amerikai 
szociálpszichológus  (1922- 
1982). 57. FS! 58. Felvilágosodás- 
kori magyar költő (László), 60. An- 
golíró, a Szép új világ szerzője. 61 . 
Újramongjátok. 64. Igeképző. 65. 
. irna ratio regum. 66. Csecse- 
móőcsemege. 67. Stratégiai ja- 
pán társasjáték. 68. Sohasem for- 
dul elő többé. 70. Sivatagi hajó- 
im. 73. Egyiptomi napisten. 74. 


Francia király. 76. Pápai korona, 
77. Kihalt tengeri puhatestű állat- 
csoport. 79. A mondat megfej- 
tendő részének harmadik darab- 
ja. Zárt betű; Ü. 80. Rendben an- 
golul. 


FÜGGŐLEGES 


1. Olasz költő, az Isteni színjáték 
szerzője. 2. Zománc. 3. A megfej- 
tendőmondatharmadikrésze. 4. 
Női név becézve. 5. Olasz író 
(1720-1806) a Turandot meséjé- 
nek szerzője, keresztnevének kez- 
dőbetűjével. 6. Angol anyuka- 
ként! 7. ....haus. 8. Kevert maró 
folyadék. 9. Helyrag. 10. Ilyen 
elemzésis ismeretes a művészet- 
történetben. 11. Macska mond- 
ja. 12. Fordított erdei növény. 13. 
..:.Nokia. 14. Repül a nehéz ... 15. 


WANITy Fair 
Budapest, 1993. május 28-29. 


Érdekli Önt az operációs rendszerek jövője? Az optimális hálózat kialakításának módja és eszközei? Az, hogy I 
egy új rendszer bevezetésekor kiket, mikor, hogyan kell képzésre küldeni? Érdekli, hogy mi ezekről a véleménye I 
a terület vezető szakembereinek és a már tapasztalatokat szerzett felhasználóknak? A WANIity Fair ezekre a ] 
kérdésekre (is) kíván választ adni. Önt is sok szeretettel várjuk kiállítással egybekötött szakmai konferenciánkra. 

Érdeklődését már most regisztráljuk, reméljük, hogy májusban személyesen is találkozunk. Kérjük töltse ki az 
alábbi kártyát és küldje vissza a Montana Kft. címére: 1361 Budapest, Pf. 501. 

Ókori város, 16. ... 286 (Compag 
hordozható számítógép). 17. 
Aha párja keverve. 23. Lusta 
ugyan,... 24. Sohasem akarják 
átadni a diktátorok. 29. Híres ma- 
gyar operaénekes (György). 30. 
Megőrfröl. 31 . A pataknális kisebb. 
33. ... dog. 34. Hic et ... 36. Dél- 
Amerika őslakója. 37. Gábor 
Zsa... 38. Franciául masszív, ma- 
gyarul szerény. 40. Belügyminisz- 
térium. 43. Nem atopálya! 44. 
Híres jazzénekes. 49. Az a bizo- 
nyos varróeszköz. 51 . Egyfajta tol- 
dalék. 52. Megbukott a vizsgán. 
53. ... bevásárolunk, addig ti kita- 
karítotok. 56. Repülés németül. 
59. "Az" állóvíz. 61. NRÉ! 62. Ezen 
jelzése. 63. A magyar nép ősany- 
ja, Ügek neje, fordítva. óó. El ige- 
kötővel is, be igekötővel is egya- 
ránt kellemetlen, ha esik az eső. 
68.Németfagylalt. 69. Lapos. 71. 
Helyi Érdekű Vasút visszafele! 72. 
Jelez, 73. Csillagkép. 75. Francia 
csont. 77. Béka! 78. Állóvíz. 


A megfejtés beküldendő a 
Montana Kft. címére: 1054 Bu- 
dapest, Pf. 501. Beküldési 
határidő: 1993. március 31. A 
helyes megfejtők között aján- 
déktárgyakat sorsolunk ki. 


A Montana News 7. számá- 
ban megjelent rejtvény helyes 
megfejtése: 

Hibrid kukoricával telefo- 
nálni, 

Bitronic hibrid telefonköz- 
ponttal kukoricázni 

A helyes megfejtők közül 
ajándékcsomagot nyertek: 

Fábián István, Budapest, 
Regele György, Budapest, 
Szalai Ervin, Szeged, Vass 
József, Budapest, Wittmann 
Antal, Budapest 


A nyereményeket postán 
küldjük el. 


Gratulálunk! 

Kérem küldjenek: l 

Cégem NEVE: ... ska gek eeeeeeee ee ee ene eeeeeeeetseee teseves OO 9 Részletes programot 
SLNÁARONR yes szvzbetejágel tát a b pets tás sálátj - jatzsástáátlátásá táj V88T I 

CTG zett se N VÉ KÉT KEKÉUKKKZML ÜK NENE NLKÉN ÉSZ nektéet I  Kiállítói jelentkezési lapot ] 

